Els espanyols creuen que el pin parental és innecessari\nEl 49 per cent estan a favor que els pares decideixin sobre l’educació dels fills || Conclusions d’una enquesta d’Ipsos\n© Les queixes per xarrades sobre diversitat sexual són “residuals”.\nGairebé la meitat dels espanyols creu que els pares han d’assumir les principals decisions sobre el contingut que s’imparteix als seus fills a les escoles, tot i que consideren innecessari el pin parental. Així es desprèn d’una enquesta de la consultora Ipsos en què han participat 500 persones, de les quals només un 21% opina que l’Estat hauria de prendre les decisions sobre l’educació dels nens.\nEn aquest sentit, són els votants de Vox (76%) i el Partit Popular (73%) els que estan més a favor d’atorgar aquesta responsabilitat als pares, si bé hi ha unanimitat en el fet que l’Estat ha de tenir igualment un paper actiu en l’educació, promocionant la igualtat, la tolerància i la integració de tots els col·lectius. Pel que fa a la temàtica de les activitats, la majoria dels enquestats estan a favor dels continguts sobre violència de gènere i sexualitat, amb els votants d’Unides Podem com els més favorables a aquestes xarrades o tallers. Els partidaris de Vox, en canvi, es decanten per impartir continguts relacionats amb la defensa nacional (42%) i la religió catòlica (27%).\nLa majoria estan a favor que s’imparteixin xarrades sobre violència de gènere i sexualitat\nL’informe conclou que, malgrat que la responsabilitat més gran recau sobres els pares, el pin parental es percep com una mesura innecessària, ja que des del principi els progenitors influeixen en l’educació a l’escollir el centre escolar al qual volen que vagin els seus fills i és lògic que també vulguin saber qualsevol xarrada que l’escola impartirà.\nDebat escolar sobre el control de l’educació\nEl pin parental és una sol·licitud escrita que va dirigida als directors dels centres educatius i en la qual els pares demanen que se’ls informi prèviament sobre qualsevol xarrada o taller sobre la diversitat LGBTI o el feminisme de tal manera que els progenitors donin el consentiment perquè els nens hi assisteixin.


La tornada del públic marca el Manresa-Terrassa de demà - Regió7 :: El Diari de la Catalunya Central\nel Manresa-Terrassa de demà\nL'equip de Ferran Costa acomiada la primera fase amb els aficionats a la grada per primer cop des de la tardor\nredacció. manresa 27.03.2021 | 00:24\nManresa-Castelldefels, amb públic arxiu/jordi biel\nManresa-Castelldefels, amb públic\nEl CE Manresa acomiadarà demà a les dotze del migdia la primera fase de la Tercera Divisió d'enguany amb una bona notícia. De la mateixa manera que ha passat amb els altres clubs de casa nostra, com l'Igualada la setmana passada o els equips de categories més baixes, els aficionats manresans podran veure en directe el seu equip per primer cop des de l'octubre passat. Serà en la visita del Terrassa, a la recerca d'una victòria que donaria punts importants de cara a la propera lligueta.\nDe cara als aficionats, l'entitat blanc-i-vermella ja ha informat, a través de les xarxes socials, que els aficionats que vagin a l'estadi, tant els que es facin socis, com els que comprin un abonament per als quatre propers partits, com els que només vulguin entrada del dia, s'hauran de situar en uns punts indicats a la graderia i d'allà no se'n podran moure en tot l'enfrontament, ni que siguin del mateix grup bombolla. D'aquesta manera, es pretén mantenir les distàncies de seguretat.\nDes del punt de vista esportiu, aquesta última jornada serà unificada i per al Manresa, ja classificat per a la fase que disputaran els equips entre el quart i el sisè per aspirar a una plaça a la Segona Divisió de la Federació Espanyola, vol dir una oportunitat per anar acumulant punts. També per a l'Igualada, que haurà de lluitar per la permanència i visita a la mateixa hora la Pobla de Mafumet.


13:00 Premi Nosferatu. Il vicino de casa (1973, Luigi Cozzi) 56’ V.O.S.A.Una parella es muda, amb el nadó acabat de néixer, a una casa apartada davant el mar. Els problemes començaran quan coneguin el seu nou veí.\n14:00 Spanish Explotation. El comisario G... (El caso del cabaret) (1974, Fernando Merino) 95’Una sèrie d’assassinats al voltant d’un cabaret enderrocat, crida l’atenció de la policia. Interessant aproximació al giallo per part de Fernando Merino, germà del conegut realitzador José Luis Merino.\n17:00 Estrena Documental. Roma Fantastica (2010, Luigi Cozzi) 60’ V.O.S.A.Documental que repassa l’època daurada del cinema fantàstic i de terror italià, que abasta les dècades dels anys seixanta, setanta i vuitanta, dirigit pel realitzador Luigi Cozzi.Amb la presència de Luigi Cozzi.\n19:30 Sessió Especial Curtmetratges ESCAC. 60’\nCorte, Arnau Pons GarcíaUna melodia sona de fons. Sara, atordida per l'efecte d'alguna droga, obre els ulls. Té les mans embenades i es troba en el que sembla una mansió abandonada. Com ha arribat allí? Qui l'ha portat? Solament una cosa sembla clara: ha de sortir d'aquí.\nGuía de supervivencia estudiantil, Joan Marc Sastre EscuadraEdu s'ha convertit en un especialista en l'art de passar desapercebut, porta tota la seva vida estudiantil amagant-se i fugint dels “matones” de classe. Per desgràcia, també ha estat invisible per a Lluna, la noia els seus somnis. Però, el dia que l'institut és infestat per una invasió de zombies, la destinació li brinda una oportunitat per demostrar-li a Lluna, l'única supervivent, que no és el “pardillo” que tots pensaven. Junts hauran d'unir-se per intentar escapar de l'institut i salvar les seves vides.\nAlto sauce, Fernando PomaresAl poble Alt Sauce va succeir un crim vint anys enrere. En el dia d'avui el cas es reobre i els membres de la comunitat d'Alt Sauce hauran d'enfrontar-se amb les seves pròpies declaracions. Alt Sauce planteja un joc de miralls entre el passat i el present i la mentida que mai ha desaparegut.\nLa cuerda, Pablo SolaLa humanitat empesta. Javier viu amb el seu gos Kojak i no necessita absolutament a ningú més per viure, ni tan sols… un moment, què és això que surt del vàter?… una corda?…\nAmb la presencia dels realitzadors.\n70 m2, Miguel A. CarmonaIván, exultant, se’n va a visitar la seva xicota per demanar-li el matrimoni, però un seguit de casualitats desafortunades el faran entrar en una espiral de fets catastròfics que sembla no tenir aturador.\nEl espectador, Ramón ChorquesUn jove cinèfil es disposa a passar una vetllada agradable de cinema, però l’estranya cinta que ha llogat desencadenarà una situació inesperada.\nHojas, Pablo OlmosUna passejada tranquil·la pel bosc...\nNew order, Josué RamosMés que ficció.\nSonia, Guillermo RuizAlguna cosa horrible està passant en un lloc estrany, on no tot és el que sembla.\nVersus, Javier LozanoDe la solitud, de la malaltia, de la casualitat: de tot això tracta Versus; del caçador caçat, del llop amb pell d’ovella...\nUnder the arpron, Theo PrasidisUna jove està a punt d’endinsar-se en el bosc...\n23:00 Estrena Brigadoon. Malditos sean!!! (2011, Fabian Forte & Demian Rugna) 120’Un curandero sinistre maleeix diferents persones i els fa viure un plegat d’experiències esborronadores al llarg de diverses històries.Amb la presencia de Demian Rugna.


Un flautista a l'aula 8: Tiana Antica 2012\nAvui comença el Festival Tiana Antica 2012.\nQue un festival de música antiga compleixi a Catalunya la seva 13a edició ja és una gran notícia. La programació de la música antiga a Catalunya és nefasta; per acabar-ho d'adobar, aquest any ja no hem tingut ni el Festival de Música Antiga de Barcelona.\nSi voleu escoltar aquest estil de música en directe a Catalunya, no us queda més que passar-vos per Tiana aquest i el proper cap de setmana.\nTiana Antica 2012 ha programat els següents concerts:\nWILLIAM WATERS i XAVIER ALERN\nDuet de música renaixentista i barroca (per a violes de mà)\n9 MUSES (SUSANNA CRESPO, soprano - JOAN BOSCH, traverso - MARCO BROLLI, traverso - EVA DEL CAMPO, clavicèmbal)\n"Abrasado de amor" Música de la Península Ibèrica del segle XVIII\nBIANCHINA (SARA PARÉS, Flauta de bec - MARTÍ SANMARTÍ, Violone - MAIKE BURGDORF, Corda polsada)\nALFRED FERNÁNDEZ (llaüt i viola de mà) i PATRICIA MCGILL (recitats)\n“Recuerde el alma dormida” Música per a llaüt i viola de mà de Francesco Spinacino i Josquin Desprez\nAquest any tots els concerts seran a l'Ermita de l'Alegria de Tiana a les 19:00h. L'entrada és de només 5€.


Coca de la carbassa - Receptes i aliments, cuinar des de qualsevol lloc del món\nPublicat el 14 juny 2015 per Alimentació i Recepta\nFiled under Postres, Dolç, Tradicional actualitzat 17 juny 2015\nReceptes de pastís de carbassa\nde sucre 300 g\nllevat 2 cullerades\nUnitat 4 ous sencers\nTallar i pelar la peça de carbassa, passar-ho per la batedora per aixafar tot el que pugui\nBatre els ous en un bol i sucre. D'altra barreja del llevat, la farina i la canyella en un bol, afegir la mantega fosa lleugerament, a continuació, puré de carbassa i la barreja d'ous. Barrejar tot junt per formar una cremosa\nPreescalfar el forn a 190 graus. safata per greix amb mantega i abocar la barreja en el motlle. Quan el forn està a meteel sala de motlle de la pasta i es deixa uns 40 minuts. Abans de retirar els pinxos per assegurar-se que està fet per dins.\nPuré de poma i pastís de merenga\n850 kcal / persona. amateur Pastís Carbassa Receptes


la caixeta de música: música i educació: SOLIDARITAT AMB EL POBLE D'HAITÍ\nEl dimarts passat els alumnes de 3erA entraren a la classe de música alterats:"hem de parlar amb tu una cosa", em deien. Acabaven de fer classe amb Toni Barceló, el profe de Ciències i havíen estat parlant del terratrèmol d'Haití i les conseqüències per a la gent d'aquest país. Em comentaren que volíen fer alguna cosa per recollir diners i donar-los a alguna ONG que estiguera ajudant allí: concretament volíen anar al mercat setmanal de Cocentaina i fer una actuació allí, enmig del mercat, i poder així demanar la col·laboració de la gent amb la seua aportació econòmica.\nComençàrem a parlar de com ho podíem fer, les idees començaren a fluir, i més o menys arribàrem a uns punts d'encontre sobre com i que podíem fer: aniríem el següent dijous al mercat (que és el proper, dia 4 de febrer), i allí muntarem una paradeta i un escenari. A la paradeta hi vendrem trossos de coques, dolces i salades, que els alumnes s'han compromés a cuinar el dia abans a sa casa (hem quedat que les han de fer ells amb les seues pròpies mans), i a l'escenari hi farem una actuació on tots junts interpretarem una variada selecció (com a mínim dues peces) de música coral a dues i tres veus. Ja han acabat la pancarta que han fet per posar a la paradeta (a la foto). Ja contarem com ens ha anat.\nSi voleu col·laborar amb nosaltres es poseu en contacte a través del bloc.\nho ha escrit josep alcover el dia 18:28:00


El Partido Popular presenta un nou pla d'habitatge per seguir beneficiant l'especulació - PAH Barcelona\nEl Partido Popular presenta un nou pla d’habitatge per seguir beneficiant l’especulació\nQuin pla! El PP segueix girant l’esquena a les famílies, desestimant les propostes de la PAH i presentant un Pla d’Habitatge per als tres anys vinents, amb l’única fi de seguir inflant la bombolla de lloguer a benefici de grans propietaris i especuladors.\nS’omplen la boca amb la seva enorme vocació social, però la realitat és una altra. El pla del PP, pansa per un programa d’ajudes per pagar el lloguer, que com totes les seves mesures anteriors, solament serà accessible per a una petita minoria de famílies, però perjudicarà la resta. Unes ajudes que no contemplen cap tipus de limitació, la qual cosa provocarà l’augment desorbitat dels preus, ja que pretenen subvencionar lloguers socials de la banca, fins en un 100% en lloguers de fins a 400 euros/mes. Una mesura perversa que incentivarà als bancs a establir els preus en el llindar màxim, seguir fent negoci amb recursos públics, facilitant-los poder usar-ho com rentat de cara.\nLluny de parar aquesta pujada, que en el cas de Barcelona ja ha aconseguit un 60% en alguns barris en els últims 3 anys, el PP obre la vàlvula per seguir inflant la bombolla del lloguer i així assegurar i perpetuar la rendibilitat als fons voltor, els bancs i les grans forquilles d’habitatge. Amb aquest pla, la propietat podrà extreure majors rendes, de nou gràcies a la transferència de 1.443 milions d’euros, extrets del fons públic, que aniran directament a les butxaques privades de constructors i grans forquilles, deixant més en la cuneta, si cap, a les inquilines que seguiran sent desnonades per no poder afrontar els elevats preus. Recordem que actualment el 85% dels desnonaments a la nostra ciutat són deguts a l’impagament de lloguer, desnonaments invisibles produïts per la finalització dels contractes que pretenen ser renovats amb uns preus totalment abusius i impagables, amb els sous de les famílies cada vegada més baixos.\nDe res ens val que el gran pla del PP estigui en funció de inflar el lloguer o oferir ajudes per a la compra d’habitatge, amb l’única fi de reactivar el cicle d’endeutament hipotecari. Un cicle que ha causat 700.000 execucions hipotecàries des de 2008, que se segueixi produint un desnonament cada 8 minuts i que encara hi hagi gent disposada a perdre la seva vida abans que el seu habitatge.\nTot això succeeix, mentre no hi ha una sola proposta per ampliar l’inexistent parc públic d’habitatge, un 1,5% contra el 15% de mitjana europea. Un parc que garantiria l’accés a un habitatge digne i assequible a les famílies amb menys recursos. Havent-hi més de 3 milions de pisos buits a Espanya per poder moure, prèvia sanció a la banca, amb la seva cessió a l’Administració, l’única cosa que se li ocorre al PP és subvencionar la construcció de nou habitatge, per seguir promovent l’especulació i seguir usant diners públics a benefici del sector privat.\nMentre el Partit Popular desoeix a la ciutadania, bloquejant iniciatives, suspenent lleis o no recolzant mesures que sí protegeixen a les famílies, que responsabilitzen a la banca a oferir lloguers socials i reallotjaments en la seva cartera de pisos buits, omplerta a cop de desnonaments, o que eviten l’especulació de l’habitatge per frenar l’expulsió massiva de veïnes de les seves cases, barris i ciutats. Mesures registrades al Congrés, des del passat 10 de gener, recollides en la Llei Habitatge PAH. Mesures com les aprovades en el ple municipal de Barcelona, gràcies a la moció que presentem el 24 de gener al costat del Sindicat de llogaters, ABTS, FAVB i Observatori DESC. Mesures perquè a la nostra ciutat s’ampliï el parc públic d’habitatge. Mesures que en tots els nivells han comptat amb una aprovació gairebé unànime, si no hagués estat pel rebuig del PP, que estava elaborant el seu gran pla contra el dret a l’habitatge. Des de la PAH ja hem demostrat que les nostres propostes funcionen.\nDes de PAH Barcelona, veiem més eficaç un altre tipus de mesures que haurien de passar per tenir en compte la renda. i aplicar, en casos de grans forquilles, un lloguer social sobre la base de la Llei 24/2015 i el lloguer amb un màxim del 30% dels ingressos de la unitat familiar com recomana Europa. Gràcies a la pressió de la PAH, ja s’han aconseguit lloguers pel 10%, 12% o 18% dels ingressos de les famílies. Demostrant que no és necessari recórrer a diners públics, solament voluntat política, per obligar a la banca a concedir els lloguers socials, bloquejant així els seus xantatges per concedir lloguers amb preus més alts subvencionats per l’Administració.\nEstem tornant a viure la creació de l’estafa hipotecària, fomentant la precarització del lloguer per vendre’ns, de nou, les hipoteques com l’única alternativa per accedir a una llar. Vivim el dia de la marmota i des de la PAH, seguirem posant propostes reals sobre la taula per garantir que l’habitatge sigui un dret assequible per totes i no una mercaderia per a benefici d’unes poques. Seguirem desobeint lleis criminals, oferint solucions a una legislació justa i fent des d’abaix, organitzades al carrer, la qual cosa no estan disposats a fer des de dalt.


"Que el meu cas no arribi a judici és un insult"\nL.D-R. Actualitzada el 17/06/2012 00:00\nHan passat 23 mesos, però l'Andrea -nom fictici de la víctima- no oblidarà mai la nit en què presumptament la van violar. "Ja no busco una condemna, només que no s'oculti l'existència de la droga i poder prevenir altres noies", reflexiona. Ha lluitat als tribunals, però finalment el jutjat d'instrucció 2 de Barcelona va considerar que no hi havia delicte i el mes passat l'Audiència de Barcelona ho va confirmar. "Només han escoltat el meu testimoni un cop en tot aquest temps. No arribar a judici és un insult", lamenta.\nEl relat d'aquella nit d'estiu del 16 de juliol del 2010 podria ser el de qualsevol noia. L'Andrea, que estava estudiant un màster a Barcelona, va sortir de festa amb una amiga, i van acabar prenent unes copes en un local del Port Olímpic amb dos nois que havien conegut, un dels quals d'origen marroquí que es feia dir Simo. "Era alegre, agradable i educat", diu l'Andrea, que finalment es va quedar a soles amb ell al bar. En tot moment, ell va portar les begudes a la taula. A la segona copa, l'Andrea es va començar a sentir estranya. "Em sentia molt relaxada, però no borratxa", explica. En Simo li va proposar anar a la residència on ella vivia , però l'Andrea s'hi va negar. El següent que recorda és a la seva habitació, ell a sobre d'ella i dolor. Després, obrir els ulls a les 10 del matí: el Simo havia marxat i, a més, li havien desaparegut el mòbil i 50 euros.\nLluita als tribunals\nDes d'aleshores l'Andrea ha intentat demostrar que va ser violada. El presumpte agressor -que va defensar que havia mantingut relacions consentides amb ella- va passar un temps a presó preventiva, però va sortir-ne quan es van confirmar les anàlisis que li havien realitzat a l'Andrea: no hi havia rastre de la burundanga en el seu cos. La jutge es va basar també en les imatges de vídeo de la residència, en què es veu la noia entrant amb el presumpte agressor motu propi. "No em reconec a les imatges, estava com anada ", explica l'Andrea. L'advocat, José Maria Fuster Fabra, que va agafar el cas després que durant un any l'anterior lletrat no proposés les proves pertinents, ja no va poder fer res contra la decisió d'arxiu, conscient que sense la correcta realització de la prova, penalment era difícil aconseguir una condemna.


Dotze pobles i mil castellonencs: els únics que encara no tenen estació depuradora d'aigües - Valencia Plaza\nDotze pobles i mil castellonencs: els únics que encara no tenen estació depuradora d'aigües\nCASTELLÓ. Una dotzena de pobles en els quals estan empadronats 1.020 veïns. Eixos són els únics que encara no compten amb estacions depuradores d'aigües residuals ni la tenen en obres. Així ho confirmen fonts de la Diputació de Castelló, que destaquen que totes estes obres estan incloses en el conveni d'Infraestructures amb l'Entitat Pública de Sanejament d'Aigües Residuals (Epsar).\nLa programació de les inversions en alguns d'estos municipis (com Sacañet, Castell de Cabres, Villamalur o Torralba del Pinar) supera l'horitzó de la legislatura, per lo qual no es podrà complir el repte que el mateix president provincial, Josep Martí, i el diputat de l'àrea, Ignasi Garcia, es van marcar en la recent visita de la consellera d'Agricultura, Desenvolupament Rural, Emergencia Climàtica i Transició Ecològica, Mireia Mollà, precissament per a presentar un nou conveni en materia de depuració.\n4 milions d'inversió\nPerò el repte per a que estos dotze pobles siguen sostenibles en materia de depuració és important i la inversió se situa per damunt dels 4 milions d'euros. A més de les localitats castellonenques abans citades, les altres que esperen encara les obres de les depuradores (o les connexions amb algun poble veí) son: Alcudia de Veo, Vallibona, Higueras, Olocau del Rey, Palanques, Todolella, Villores i Benafer.\nTan sols Alcudia de Veo té el projecte aprovat i només falta que la Diputació licite les obres, valorades en 550.000 euros, per a escometre-les. Per a la resta de municipis encara s'han d'aprovar els projectes i, en el cas dels quatre primers, fins i tot de redactar-los. Tot i això, també en Vallibona s'espera llançar el contracte a concurs abans de que acabe l'any.\nL'impuls en este sentit en els últims anys ha sigut important i Garcia destaca que "només queden molt poques depuradores per fer", mentre hi ha 104 ja executades i que depenen de la Diputació per a la seua gestió. A més, el responsable en materia hídrica a la corporació provincial assenyala que el percentatge de població que queda per disposar de sanejament d'aigües "és quasi 0", concretament un 0,18% dels habitants totals de la província, que són 571.601.\nEn este sentit, Garcia recorda que la depuració d'aigües "és una competència municipal a la que la Diputació dóna suport amb l'objectiu d'ajudar als municipis més menuts a complir amb els Objectius de Desenvolupament Sostenible i assegurar la igualtat territorial i la qualitat mediambiental de tot el cicle integral de l'aigua".\nSobre això, recorda "el pas important que hem donat ara" amb l'ampliació "del compromís de la Diputació per al manteniment d'eixes infraestructures amb un conveni amb l'Epsar per 6,25 milions" en virtut del recent conveni presentat a l'agost i que també inclou la construcció de depuradores en pedanies.


Necessites anar a un lloc tranquil per estudiar i concentrar-te pels exàmens de gener i febrer?\nHorari d'obertura extraordinari de Biblioteques i Sales d'estudi\nNecessites anar a un lloc tranquil per estudiar i concentrar-te pels exàmens de gener i febrer? Hem fet un cartell recopilant tots els horaris extraordinaris d'obertura de les Biblioteques de la UdL i Sales d'Estudi de la Universitat de Lleida per informar-vos de tot!\nL’accés i sortida de les instal·lacions en horari nocturn (22.00 a 08.00 h), caps de setmana i festius a Sales d'estudi i Ed. Polivalent serà en l'interval de -10 a +10 minuts de cada hora en punt ⌚. Serà necessari identificar-se amb el carnet de la UdL o d’una Universitat Catalana.\nSi teniu qualsevol observació o detecteu quelcom que es podria millorar en el transcurs d'aquests serveis no dubteu en fer-nos-ho saber al correu del Consell de l'Estudiantat (consell@estudiantat.udl.cat) o als CE de cada centre!\nAconseguir millores als equipaments de la Universitat de Lleida i, en concret, els destinats a les Biblioteques i Sales d'estudi, és una reivindicació constant dels representants i col·lectius estudiantils ✊. Entre totes i tots construïm una millor universitat!\nEnllaç a les publicacions a les Xarxes socials:


Sánchez ja se sent a prop de la seva reelecció\nEl Govern transmet el seu optimisme amb ERC i assenyala que el president «no anirà a una investidura fallida»\nEls republicans insisteixen que el seu objectiu és «buscar una solució al conflicte», no la governabilitat\nMadrid / Barcelona - Divendres, 29/11/2019 - 18:59\nNingú s’atreveix a donar per fet l’acord, però l’Executiu comença a veure una tímida llum al final del túnel de la governabilitat. Un dia després de la crucial reunió entre el PSOE i ERC per abordar l’abstenció dels republicans en la investidura, els socialistes s’han armat d’optimisme. En públic i en privat, a la Moncloa i a Ferraz, tots els dirigents han traslladat la seva esperança en el pacte. Tot i així, no hi ha res tancat. Els socialistes temen que les «diferents sensibilitats» dins d’ERC, la seva condició de partit «imprevisible» i la pressió de JxCat perquè voti en contra de Sánchez, amb les eleccions catalanes ben a prop, puguin espatllar-ho tot. I també hi ha els temps. El PSOE vol segellar l’acord com més aviat millor, perquè creu que com més es dilati més difícil serà, mentre que els republicans insisteixen que no tenen ni presses, ni compromisos amb la governabilitat d’Espanya.\n«No anirem a una investidura fallida», ha dit aquest divendres la portaveu de l’Executiu, Isabel Celaá. La frase té un doble vessant, han explicat a la Moncloa. D’una banda, significa que Sánchez no se sotmetrà al debat al Congrés, previst per a mitjans de desembre, si no té assegurat que la seva coalició amb Unides Podem comptarà amb el recolzament del PNB i els minoritaris no independentistes, i sobretot amb l’abstenció d’ERC, la part més complicada d’aquesta equació parlamentària. Però, alhora, Celaá, han continuat les mateixes fonts, ha volgut transmetre els bons auguris amb què treballa el Govern.\nPot ser que aquesta actitud tingui, com sospita ERC, una part de tàctica negociadora, amb els socialistes insistint que tot va bé per empènyer que tot vagi bé. Però en privat el discurs és el mateix. «Res indica que no es pugui arribar a un acord», ha assenyalat un alt càrrec del Govern. Els socialistes catalans comparteixen el diagnòstic. «L’inici de la negociació ha anat raonablement bé. Sembla que ERC vol un pacte. Però el final no està escrit», han explicat en la direcció del PSC.\nEls símptomes són bons. Les dues parts van coincidir dijous en la necessitat d’encarrilar el «conflicte polític» a Catalunya, després d’una reunió que es repetirà el pròxim dimarts, també al Congrés. Si hi ha avenços, els socialistes es plantegen traslladar les converses a Barcelona, com vol la formació d’Oriol Junqueras.\nEls republicans, de moment, transmeten més cautela. No amaguen que la primera trobada va anar bé, tot i que hi va haver truc: es va esquivar tota qüestió difícil i els negociadors no es van arremangar a debatre sobre les condicions que exigeix ERC: diàleg entre governs sense línies vermelles, un calendari de trobades i garanties per escrit. «El nostre objectiu és trobar una solució al conflicte, no una investidura», assenyalen en el partit.\nLa número 2 extramurs d’ERC, Marta Vilalta, va afirmar a TV-3 que va veure el PSOE «receptiu» i disposat a «escoltar», tot i que queda «moltíssim treball», perquè les posicions continuen «molt allunyades». Serà en la reunió de dimarts, se suposa, quan es comenci a teixir la necessària complicitat. Si el PSOE qualifica d’«imprevisible» ERC, els republicans no es fien dels socialistes. I no tenen pressa. Dilluns, part de la direcció d’ERC, encapçalada per Pere Aragonès, es reunirà al Congrés amb els grups republicans a les Corts. Serà un tancament de files en tota regla en la vigília de la cita negociadora.\nEl Govern, mentrestant, diu que és conscient de la delicada situació d’ERC. Després d’uns mesos en què la duresa davant l’independentisme ha marcat la pauta, ara impera el bon to. «És esperançador que s’estiguin mantenint els ponts de diàleg», ha dit Celaá. Poc abans, Josep Borrell, que deixa el Ministeri d’Exteriors per incorporar-se a la Comissió Europea, havia lamentat a Onda Cero que la investidura depengués d’ERC, un partit que es troba en «els antípodes del progressisme». La portaveu s’ha desmarcat d’aquesta tesi. «No entrem en aquestes qualificacions», ha explicat. Alhora, la ministra ha evitat anunciar que acudiran al Tribunal Constitucional davant les resolucions aprovades dimarts passat pel Parlament, que insistien en l’autodeterminació i reprovaven de nou la monarquia. En altres ocasions, el Govern anunciava el recurs tot just produir-se la votació a la Cambra catalana. Però ara la conjuntura és diferent.\nEntre altres motius, remarquen en el Govern, perquè no hi ha alternativa a una coalició entre el PSOE i Podem que depengui de l’aval d’ERC. Cs ja ha deixat clar que no el recolzarà i el PP cada dia es reafirma més en el seu vot en contra. «Ho mantindrem fins al final», va assenyalar la direcció conservadora, informa Pilar Santos. Tot i que suposi arribar a terceres eleccions.\nTemes: Isabel Celaá Investidura Govern PSOE ERC


Es constitueix la Taula de Salut Comunitària a Vandellòs i l'Hospitalet de l'Infant - Revista Cambrils\nEs constitueix la Taula de Salut Comunitària a Vandellòs i l'Hospitalet de l'Infant\nPublicat el Dilluns, 25 de febrer de 2019 11:02h\nTaula de debat formada per ciutadans | Cedida\nLa Regidoria de Salut de l’Ajuntament de Vandellòs i l’Hospitalet de l’Infant i l’Àrea Bàsica de Salut (ABS) del municipi han constituït la Taula de Salut Comunitària. El passat dimarts 19 de febrer, es va crear oficialment aquest espai de trobada i de debat de professionals del sector, de tècnics municipals, d’entitats locals i de veïns interessats en aquest àmbit, que es reuniran per abordar les necessitats existents i per plantejar accions encaminades a la millora de la salut i al benestar de la població des de diferents vessants.\nTal com es va explicar en els actes de presentació del projecte organitzats a l’Hospitalet de l’Infant, la regidora de Salut (Celia Ruiz) i la representant de l’ABS (Esther Morales, coordinadora en funcions) seran les encarregades de coordinar les dues subtaules que es van constituir. En concret, una integrada per tècnics municipals de tots els departaments del consistori, que valorarà quines polítiques es podran implementar tenint en compte els recursos i les competències municipals i que també farà un seguiment de les propostes d’acció; i una altra formada per la ciutadania, que posarà de manifest els problemes i necessitats existents al municipi en matèria de salut.\n«Ambdues taules es convocaran amb una periodicitat trimestral, aproximadament, i es nodriran mútuament. En aquest projecte, la col·laboració i la coresponsabilitat són factors clau, perquè es tracta de sumar sinergies, recursos i programes per assolir un major grau de penetració en la promoció de la salut », va explicar la regidora de Salut, Celia Ruiz.\nTal com va precisar Ruiz, «l’objectiu és incidir sobre els condicionants socioeconòmics, culturals i ambientals, no sobre la salut pròpiament dita, que és competència de la Generalitat de Catalunya». Com a exemples de determinants de la salut sobre els quals es pot intervenir va posar l’educació, l’atur, l’aigua i el sanejament, l’habitatge, les condicions de treball, les barreres arquitectòniques, etc.\nPer identificar aquests determinants que influeixen en la salut i en la percepció d’aquesta, precisament, la Regidoria de Salut va encarregar al gabinet d’investigació sociològica i de mercats Ceres una consulta ciutadana sobre la salut al municipi. El passat 5 de febrer, va presentar-ne els resultats d’aquesta enquesta, que serviran de base per a la redacció i implementació de polítiques per part de l’Ajuntament. Aquesta diagnosi de l’estat de salut i la qualitat de vida de la població de Vandellòs i l’Hospitalet de l’Infant es pot consultar en el web municipal: www.vandellos-hospitalet.cat\nLa Taula continua oberta a la participació ciutadana. Si alguna persona vol formar-ne part, encara pot incorporar-s’hi. Per fer-ho, s’ha d’adreçar a la Regidoria de Salut, ubicada a la Casa de Cultura Blanca d’Anjou de l’Hospitalet de l’Infant.


Cannes 2017: Sprint final | La Finestra Digital\nEls germans Safdie debuten amb èxit a la competició per la Palma d’Or amb ‘Good Time’, en què Robert Pattinson confirma que ha deixat molt enrere la seva època vampira. La ja veterana en aquests combats, Lynne Ramsay, s’ha convertit en una de les favorites per estar al palmarès amb ‘You Were Never Really Here’ protagonitzada per Joaquin Phoenix. Pitjor recepció han tingut l’almodovariana ‘Double Amant’ de François Ozon i ‘In the Fade’ de Fatih Akin.\nEls germans Safdie, Ben i Joshua, representants del cinema ultraindependiente de Nova York (‘Go Get Some Rosemary’, ‘Heaven Knows What’) i allunyats de les fórmules Sundance i similars tan habituals als Estats Units, han fet el salt a la competició del festival de cinema més important del món, amb ‘Good Time‘, el seu quart llargmetratge de ficció. El film està protagonitzat per un superb Robert Pattinson que es col·loca ja en el grup dels favorits per emportar-se el premi al millor actor de la competició, Ben Safdie, que fa doblet com a director i actor, i Jennifer Jason Leigh.\n‘Good Time’ proposa un viatge als baixos fons de Nova York de la mà de Connie Niklas, un lladre d’estar per casa amb un desenvolupat instint de supervivència, que després d’un atracament fallit s’embarcarà en una fugida a la desesperada als sons electrònics de Oneohtrix Point Never i els neons i els colors àcids del director de fotografia Sean Price Williams.\nEl film dels germans Safdie comença com una pel·lícula sobre la relació entre dos germans: Connie (Robert Pattinson) és un supervivent nat, un espavilat amb tendència a ficar-se en embolics i arreglar-s’ho per sortir dels mateixos. El seu punt feble és el seu germà Nick que compensa la seva debilitat mental, amb la seva força física.\nLa pel·lícula arrenca amb Nick en una sessió de teràpia de comprensió del llenguatge interrompuda per Connie que el necessita per dur a terme un petit atracament que no té el resultat esperat. El que narra ‘Good Time‘ és la crònica de la seva fugida en la nit novaiorquesa, que adquireix un pòsit addicional quan desenvolupa la relació entre els dos germans, però que el talent dels germans Safdie per a la posada en escena és capaç de fer funcionar també, tot i que la relació entre ells no sempre sigui present en pantalla. ‘Good Time‘ és un thriller nocturn i urbà, cinema negre ple d’energia i rabiosament actual.\nNomés vuit mesos després d’haver concursat amb ‘Frantz‘ en l’últim Festival de Venècia, el francès François Ozon ha presentat a Cannes ‘Amant Double‘, la seva adaptació de la novel·la ‘Lives of Twins‘ de Joyce Carol Oates protagonitzada per Marine Vacth, amb qui ja va treballar a ‘Joven y bonita‘, i Jérémie Renier.\nLa protagonista de ‘Amant Double‘ és Chloé, una jove fràgil amb tendència a la depressió que s’enamora del seu psicoterapeuta. Mesos més tard, quan ja estiguin vivint junts, descobrirà que el seu amant guarda importants secrets.\nConstruïda com un thriller eròtico/sexual, Ozon treu profit del joc d’identitats per a realitzar un dels seus característics jocs en què s’alternen percepció i realitat, el material i l’oníric, encara que aquesta vegada se li acaba anant de les mans en el seu tram final. El que comença sent una insinuació inquietant i pertorbadora, s’acaba resolent mitjançant una concreció explicativa que li roba tot el misteri. El que arrenca com un Almodóvar (per les seves situacions, els seus personatges, els seus diàlegs i la seva utilització de l’espai) amb un tempo accelerat s’acaba convertint en un simulacre de De Palma maldestre i desorientat.\nEl turc-alemany torna a competir a Cannes deu anys després d’haver-se endut el premi a millor guió per ‘Al otro lado‘ amb ‘In The Fade‘, pel·lícula a major glòria, tampoc tanta, de Diane Kruger.\n‘In The Fade‘ està estructurada en 3 parts: els moments previs i immediatament posteriors a un atemptat terrorista, el judici i finalment la recerca de venjança. Amb un acostament a la història molt convencional, en el qual en lloc del rigor i la reflexió, primen la morbositat i el sentimentalisme i es busca la implicació de l’espectador a força de cops d’efecte, tòpics i obvietats. Un tractament més esperat en un telefilm de sobretaula qualsevol que en una pel·lícula que aspira a aconseguir una Palma d’Or. Però tot i això, res no ens prepara per al desastrós final que a més de inversemblant, resulta èticament més que qüestionable.\nMillor recepció ha tingut l’última pel·lícula presentada a la competició, ‘You Were Never Really Here‘ de l’escocesa Lynne Ramsay i protagonitzada per Joaquin Phoenix en la qual adapta la novel·la ‘En realidad nunca estuviste aquí‘ de Jonathan Ames.\nEl protagonista de ‘You Were Never Really Here‘ és Joe, un exmarine amb infància problemàtica, que exerceix com a detectiu privat. Un mal dia, pel que veiem en la pel·lícula una cosa bastant habitual per a Joe, rep l’encàrrec de rescatar la filla d’un senador que ha estat segrestada. A mesura que vagi investigant descobrirà un món ple de corrupció i interessos ocults.\nLa pel·lícula és una història de traumes, corrupció, venjança i violència. Però Ramsay evita qualsevol tipus de convencionalisme al explicar-ho. Prescindeix de tot allò que troba superflu per narrar la història que vol explicar. Perquè ‘You Were Never Really Here‘ és sobretot la història de Joe.\nÉs una història en la qual importen els traumes del seu protagonista, però només veiem flashbacks de segons en els quals s’endevina una infància d’abús i una experiència que el va marcar a la guerra. Només veiem els seus efectes. Allò en què Joe s’ha convertit ara. Treu el cap la corrupció política, però Ramsay només ens explica la forma en què aquesta afecta la recerca de l’adolescent desapareguda. No les seves causes o les seves conseqüències en l’àmbit general.\n‘You Were Never Really Here’ és una història violenta, però amb una hàbil utilització del muntatge, del fora de camp o del punt de vista, Ramsay aconsegueix alguns dels millors moments de la pel·lícula i ens estalvia o mitiga gran part dels moments més sagnants.\n‘You Were Never Really Here’ té una atmosfera magnètica i opressiva a la qual contribueixen el domini del tempo narratiu de Lynne Ramsay, l’excel·lent fotografia de Thomas Townsend i el seu hàbil joc d’enquadraments, llums, colors i textures, la utilització del so i la banda sonora composta per Jonny Greenwood .\nBen SafdieCannesDiane KrugerFatih AkinFrançois OzonJennifer Jason LeighJérémie RenierJoaquin PhoenixJoshua SafdieLynne RamsayMarine VacthRobert Pattinson


Els experts defensen vies de diàleg per evitar mesures «dràstiques» - Diari de Girona\nEls experts defensen vies de diàleg per evitar mesures «dràstiques»\nCatedràtics de Dret Constitucional avalen la reforma de la llei per encabir una solució política\nmadrid | efe / ddg 12.08.2015 | 08:40\nEl suport a la independència condiciona la reforma constitucional. diari de girona\nAlguns catedràtics de Dret Constitucional d'arreu de l'Estat espanyol van advocar per reconstruir el diàleg entre el Govern central i les institucions catalanes després de les eleccions del 27-S, ja que en cas contrari es podrien aplicar mesures «dràstiques», com la suspensió de l'autonomia o processar els futurs diputats catalans. Davant una possible declaració d'independència si guanyen les forces que aposten pel caire plebiscitari de les pròximes eleccions, aquests experts reconeixen que la Constitució no dóna cabuda a aquesta possibilitat i aposten per la seva reforma.\nEl catedràtic de Dret Constitucional de la Universitat d'Oviedo Ignacio Villaverde va assenyalar que «hi ha d'haver una solució política», ja que la «solució jurídica» és «un disbarat», en referència a aquestes mesures dràstiques. Va opinar que una declaració unilateral d'independència es podria qualificar com «un delicte de secessió, de ruptura de la unitat nacional i la Fiscalia podria actuar en contra dels diputats del Parlament per un delicte gravíssim, fins i tot el Govern central podria declarar un estat de setge». Va considerar que a l'actual sistema constitucional no existeixen les eleccions plebiscitàries, que són «una manipulació política molt tergiversadora» per convertir unes eleccions autonòmiques, «com altres», en una «decisió encoberta sobre la independència».\nRespecte a la majoria suficient per iniciar el procés d'independència, Villaverde va apuntar que «el més democràtic» és comptar els vots més que els diputats. Va precisar que el «silenci», l'abstenció, també s'hauria de comptar i que hauria d'exigir-se una majoria qualificada de dos terços o tres cinquens del cens.\nSi es produeix aquesta majoria «àmplia» a favor de la independència, el Govern central «hauria d'escoltar» els catalans i va opinar que «només hi ha un camí», que és «la reforma de la Constitució», en què Catalunya «deixi de ser una comunitat autònoma i s'independitzi d'Espanya» però a través d'«una fórmula confederal», la que «ells negociïn bilateralment amb l'Estat espanyol». Després d'insistir en aquesta reforma, en especial pel que fa a l'«estat autonòmic», va demanar que no s'aprofiti per establir de nou diferències entre les denominades comunitats històriques i la resta.\nPer al president del Centre d'Estudis Polítics i Constitucionals, Benigno Pendás, «si algú atempta contra la llei, caldrà actuar en conseqüència». Va sostenir que els partidaris de la independència han emprès «un camí cap enlloc» i «una fugida cap endavant» i va recalcar que, segons el seu punt de vista, ni l'ordenament jurídic espanyol ni l'europeu recullen les aspiracions dels secessionistes, que no són «convenients per a ningú» i a més són «impossibles».\nEl president del Consell Consultiu d'Andalusia, Juan Cano Hueso, en una reflexió a propòsit del referèndum a Catalunya, va coincidir que hi ha formes dràstiques d'impedir aquesta declaració d'independència, encara que preferiria la negociació i el diàleg. Va recordar que es podria suspendre l'autonomia o declarar l'estat d'excepció, com preveu la Constitució, però «la realitat és que es tracta de mesures tan extremes i traumàtiques que pressuposen el fracàs de tota racionalitat i diàleg en el conflicte». Segons la seva opinió, «millors opcions» són «les basades en la negociació i el diàleg», que podrien escometre's en el marc de la Comissió bilateral Estat-Generalitat, prevista en l'Estatut.\nTambé va considerar «imprescindible» la reforma de la Constitució «en sentit federal», que conjugui per als territoris una major autodeterminació política compatible amb un Estat federal únic, encara que no unitari, que salvaguardi en tot cas la igualtat de drets i llibertats fonamentals del conjunt de la ciutadania amb independència del lloc de residència.\nPer la seva banda, el president de la Fundació Ciutadania i Valors, Xabier Albistur, va dir que «el primer és saber què vol la ciutadania» i insisteix que el més important és «la proporcionalitat» dels vots més que el nombre d'escons. Sobre la possibilitat de suspensió de l'autonomia, va indicar que «fer por a la gent amb amenaces, fanfarronades i arguments d'aquest tipus no va enlloc» i va assenyalar que Artur Mas, i la resta de polítics independentistes estan «prou abonats per les majories que tenen». Respecte a si és possible aquesta qüestió en la Constitució, Albistur va dir que té els seus «dubtes», encara que va advertir que la Carta Magna «serveix com a argument» per fer el que a cadascú li vingui de gust quan ostenta el poder.


Sardalleida.cat | "Actes aniversari de l'Agrupació Sardanista de Mollerussa"\ndt, 15 juny 2021\nPresentació del Llibre "Passat, present i futur. 75 anys de l'Agrupació"\nEstrena de la sardana "Camins. 75 anys de l'Agrupació" d'en Jordi Castellà\nEl pròxim diumenge 27 de juny l'Agrupació Sardanista de Mollerussa celebrarà els 75 anys de la seva fundació. Per aquest motiu l'entitat ha organitzat una diada festiva amb una ballada de sardanes al matí i un concert a la tarda.\nLa celebració s'iniciarà a les 12 del migdia en la Plaça Major de la ciutat amb una ballada de sardanes a càrrec de la cobla Jovenívola d'Agramunt. L'acte central se celebrarà en el Teatre l'Amistat a les 7 de la tarda amb un concert a càrrec de la Bellpuig Cobla que interpretarà un repertori de sardanes dedicades a l'Agrupació o a la ciutat de Mollerussa.\nEn el transcurs del concert es presentarà el llibre, "Passat, present i futur. 75 anys de l'Agrupació" escrit per Dolors Torra. El llibre és un viatge, que combina literatura i imatges, des dels inicis de l'entitat fins als nostres dies amb la mirada posada en el futur. Moments claus de la història del país que tenen el seu reflex en el moviment sardanista i concretament en la ciutat de Mollerussa.\nEl llibre també repassa en profunditat les diferents colles sardanistes amb les quals va comptar la capital del Pla d'Urgell, les activitats de l'entitat i el dia a dia amb nombrosos i sorprenents documents. El llibre estarà a disposició del públic assistent en el concert.\nUn dels moments més esperats serà l'estrena de la sardana, encàrrec de l'Agrupació al compositor cerverí Jordi Castellà. "Camins. 75 anys de l'Agrupació" és el títol de la nova sardana la qual passarà a formar part del fons musical sardanista dedicat a la ciutat, als seus indrets o a la seva gent. Castellà és l'autor de la sardana "Vestits de paper" estrenada el novembre de 2016 en el marc dels actes de Mollerussa Capital de la Sardana 2016.\nJordi Castellà, pianista i compositor, actualment combina la seva activitat concertística amb la docent al Conservatori Professional de Música de Cervera. Fundador i director de l'Orquestra de Cambra de la Catalunya Interior, i pianista de repertori del Cor de Cambra de l'Auditori Enric Granados de Lleida i de la Càtedra Internacional Emili Pujol de Cervera. Ha actuat com a solista en el Palau de la Música Catalana, L'Auditori de Barcelona, el Gran Teatre del Liceu, l'Auditori Enric Granados de Lleida o la Fundación Juan March de Madrid.


octubre 2013 - Grup de Diables KapaoltisGrup de Diables Kapaoltis\nFestes del barri de la Móra. Diumenge 27 vora la platja a les 11.30h del matí!\nPublicado el 2013-10-25 por Kapaoltis\nAquest cap de setmana intens també tenim cita vora el mar! Diumenge 27 d’octubre, al matí, després de participar en la rua dels 10 anys del rem, ens incorporarem a la festa del barri de la Móra, arran de mar. A les 11.30h iniciarem el cercavila per despertar tot el veïnat a participar de la festa! Perquè la programació s’ho val. Hi haurà tallers ecològics i inflables, concurs de truites i posteriorment la seva degustació. Adjuntem el programa sencer.\nEls primers en la sisena edició dels Colors de la Tardor!!! Dissabte fem la despertà!\nNo hi podem faltar i ja anem per la sisena edició! Dissabte, 26 d’octubre, farem la despertà de la festa de la diversitat dels Colors de la Tardor de manera que a partir de les 9.30 del matí recorrerem els carrers de Llefià i La Salut per animar tothom a no perdre’s la festa. L’espai de la festa central repetirà en la Rambla de Floridablanca, una cita organitzada per la Comissió de Convivència del Pla de Desenvolupament Comunitari de la Salut i Llefià en la que moltes entitats estan implicades. Durant tot el dia es realitzaran diverses activitats pensades perquè els participants es relacionin, comparteixin i convisquin. Per tal de conèixer la diversitat existent al territori hi haurà menjars i receptes, teixits i vestits, jocs com mots encreuats o sopes de lletres, i un final de festa especial. L’objectiu és construir un model de treball comunitari en xarxa i cooperatiu en que tothom hi pugui participar, grans i petits.\nI no hi poden faltar els nostres sons, fruits del mestissatge de moltes cultures que han fet moltes aportacions al món de la percussió!!!!\nCelebració 10 anys de rem a Badalona\nL’any 2003 un grup de socis del Club Nàutic Betulo van tenir la idea de posar en la porta de l’entitat un paper demanant persones per iniciar-se en la pràctica del rem. Deu anys després la ciutat celebra que té tres clubs molt actius practicant aquest esport i els Kapaoltis hi serem en la celebració! El cercavila es fa diumenge 27 d’octubre al matí. Inicia el seu recorregut a les 10.00 hores en el Betulo, passa pel Club Natació Badalona i pel Club de Rem Badalona i recorre tot el passeig marítim fins arribar a la rampa del Port. Allà, sobre les 11.00h els vogadors i les vogadores s’embarcaran en els llaguts per fer una exhibició entre el Passeig del Dic de Recer i el Pont del Petroli.\nMoltes felicitats a la ciutat per aquesta celebració! Us hi esperem diumenge!


27 | gener | 2009 | La repressió política a la UAB\nArchive for gener 27, 2009\n– L’Ajuntament de Sallent va aprovar al ple del 9 de gener la moció que havia presentat la CUP en suport dels 6 expulsats, amb els vots favorables dels regidors d’ERC\n– L’ajuntament de Vilafranca del Penedès, també ha aprovat la moció amb els vots a favor dels dos regidors de la CUP i l’abstenció de PSC, CIU, ERC i ICV. Al ple va intervenir-hi Jordi Pujol, veí de Sant Sadurní d’Anoia i un dels sis expulsats de la UAB.\n– La Junta de Portaveus del govern de Sabadell va rebutjar durant el darrer ple municipal de dijous una moció presentada per la Candidatura d’Unitat Popular d’aquesta ciutat del Vallès de suport als estudiants expedientats de la Universitat Autònoma de Barcelona, alguns dels quals són sabadellencs. La moció de la CUP només ha comptat amb el suport de l’ Entesa per Sabadell, ja que la resta de partits, CiU, el PSC, PP, ICV-EUiA i ERC han votat en contra de l’aprovació d’aquesta moció i de donar suport explícit als estudiants sancionats. La CUP ha exposat a la seva moció que el procés que ha portat a sancionar els 31 estudiants de la UAB i expulsar-ne sis, un dels quals és de Sabadell, ha estat ple d’irregularitats. Segons la CUP, les expulsions s’han fet seguint un reglament aprovat l’any 1954, quan el cap d’Estat era el general Francisco Franco i, per tant, en una època sense garanties democràtiques. Toni Muñoz, portaveu de la CUP, ha reclamant també que que s’obri “un període de reflexió” en el si universitari per tal de poder “consensuar entre tota la comunitat universitària els plans d’estudi”. Carles Rossinyol, un dels regidors de CiU a Sabadell, va criminalitzar de nou els estudiants expedientats durant la resolució municipal, reclamant que se’ls castigui per haver estat “intolerants”. La intervenció del regidor convergent, que va estar acompanyada pel vot contra el suport als expedientats per part del bloc d’ordre del PSC, del PP, d’ICV-EUiA i d’ERC, va exposar textualment que “Que cal expedientar i sancionar” per castigar les mobilitzacions dels estudiants que es van produir al rectorat de la UAB.\n– A Molins de Rei, la moció de la CUP en solidaritat amb els estudiants expulsats de la Universitat Autònoma de Barcelona (UAB) en la qual també es reclamava una aplicació consensuada amb els estudiants del conegut com a Pla de Bolonya. El vot de la CUP a favor s’ha vist contestat pel vot en contra de la resta de grups municipals (PSC, ICV, PP, CIU, ERC).\n– A Arenys de Munt, la moció de la CUP en contra de les expulsions de 6 estudiants de la UAB va ser aprovada amb els vots favorables de la resta de partits (PSOE, ERC i CIU)\n– A Mataró, la CUP ha presentat una proposta de resolució per la suspensió de l’expulsió de sis estudiants de la UAB arran de les protestes contra l’aplicació del Pla Bolonya, un pla neoliberal imposat sense diàleg i que representa una seriosa amenaça de mercantilització de la universitat pública. Abans del debat, l’alcalde ha repartit entre els regidors i les regidores i, també a la premsa local, un comunicat signat per la rectora de la UAB, Sra. Anna Ripoll, en què replica la proposta de la CUP i nega que a la seva universitat es vulnerin els drets fonamentals dels estudiants i defensa la consideració criminal dels estudiants expedientats i expulsats; i demana que en qualsevol cas es tingui en compte que aquest afer està en mans de la Justícia. La CUP ha fet esment a aquesta intromissió de la rectora i, d’altra banda, mostra la seva preocupació per la judicialització del conflicte d’interessos que es viu en el món universitari i que afecta a estudiants de la comarca imputats i expulsats de la UAB amb procediments heretats de la Dictadura franquista; conseqüentment, ha demanat l’anul·lació de les expulsions i l’obertura d’un diàleg sobre la implantació del Pla Bolonya. Tots els partits (26 regidors), excepte la CUP (1 regidor), han avalat les consideracions de la rectora de la UAB i s’han posicionat a favor de la repressió del moviment estudiantil. Francesc Teixidó (Esquerra), considerà que “la proposta és una ingerència en l’autonomia universitària”. Quitèria Guirao (ICV) digué que ja s’està dialogant amb els estudiants. Paulí Mojedano (PP) afirmà que els expulsats van vulnerar els drets dels altres estudiants. Joan Mora (CiU) digué que “no som ningú per jutjar les expulsions”. Ramon Bassas (PSC) feu constar que “les expulsions s’han fet d’acord amb la legalitat”\nLa CUP de Mataró manifesta la seva perplexitat per la comunicació realitzada per la rectora Anna Ripoll, que indica el temor dels càrrecs directius de la UAB davant l’eventualitat que l’Ajuntament de Mataró expressés lliurement la seva solidaritat amb els estudiants.\nDavant del resultat de la votació i el contingut d’algunes de les afirmacions fetes, des de la CUP refermem públicament les demandes realitzades:\n1) Suport als sis estudiants expulsats de la UAB.\n2) Demanar a la rectora de la UAB que suspengui les expulsions.\n3) Emplaçar a la Conselleria d’Innovació, Universitats i Empresa a obrir un període de reflexió i debat arran del conflicte que suposa l’aplicació de l’Espai Europeu d’Ensenyament Superior (Pla Bolonya) i, per tant, a aturar-ne l’aplicació fins que no hi hagi un diàleg i una recerca del consens entre tots els estaments de la comunitat universitària.\n– El ple municipal de Badalona va rebutjar la moció impulsada per la Candidatura d’Unitat Popular i presentada per ICV-EUiA on es demanava una solució al conflicte que es viu a la universitat mitjançant el diàleg, la necessitat de la redacció d’un nou reglament universitari i la defensa de la universitat com a servei públic.\nEl ple va denegar el torn de rèplica que havia de fer Sergi Caravaca, estudiant de la UAB i membre de la CUP. Aquesta fórmula ha estat utilitzada en més d’una ocasió al torn de paraules. L’argument fou que això només es feia en casos excepcionals, tot i que el reglament de participació no ho impedeix.\n– El passat 17 de Febrer, la Candidatura d’Unitat Popular de Berga va presentar una moció de suport als 6 estudiants expulsats de la UAB que va ser rebutjada amb els vots contraris de CIU i el PP i els vots favorables de la CUP i ERC.\n– A Arenys de Munt, la moció per la CUP a favor dels 6 estudiants expulsats de la UAB va ser aprovada per unanimitat amb els vots favorables de tots els grups municipals (PSC, CIU, Arenys 2000 i ERC)\nEn els propers dies,més municipis dels Països Catalans debatran als respectius plens municipals les mocions, presentades per la Candidatura d’Unitat Popular (CUP) i altres candidatures alternatives com les CAV, per demanar la suspensió de les expulsions expedients dels estudiants de la UAB.\ngener 27, 2009 at 10:08 am 4 comentaris


El Consorci de l'Alta Garrotxa tindrà un consell consultiu per seguir donant veu als diferents col·lectius implicats - Garrotxa Digital\nComentaris tancats a El Consorci de l’Alta Garrotxa tindrà un consell consultiu per seguir donant veu als diferents col·lectius implicats\nEl president i l’assessor del president del Consorci de l’Alta Garrotxa han comparegut per explicar el canvi d’estatuts que ha alertat la Coordinadora d’Entitats de Defensa de l’Alta Garrotxa, quan ha vist desaparèixer de l’estructura organitzativa la comissió executiva, que donava veu a diferents col·lectius implicats en el territori. Els responsables en funcions han explicat que el canvi ha estat obligat per la Llei de racionalització i sostenibilitat de l’Administració Pública, que obliga a formar part de l’òrgan de govern només aquells ens que hi aporten finançament, preponderant la Generalitat.\nAixí doncs, passaran a formar part de l’òrgan executiu del Consorci de l’Alta Garrotxa, amb vot ponderat, el president, un director, la Generalitat, els ajuntaments, els consells comarcals i la Diputació. El president i l’assessor de la presidència en funcions, però, han anunciat que la nova estructura organitzativa tindrà un Consell Consultiu de Cooperació, que seguirà donant veu als diferents col·lectius, amb com a mínim una taula amb representació per als propietaris i per als habitants de l’Alta Garrotxa, a través d’associacions degudament constituïdes.\nEl ple de constitució del nou Consorci de l’Alta Garrotxa se celebrarà previsiblement a l’octubre.\nMadrid escanya a Catalunya o és el preu que hem de pagar per ser la locomotora d’Espanya? Avui al ‘Pros i contres’\nMadrid escanya a Catalunya o és el preu que hem de pagar els catalans per ser la locomotora d'Espanya? Catalunya paga el que li toca a Madrid o això és espoli fiscal? Avui el programa 'Pros i contres' d'Olot Televisió ha convidat a Enric Millo, portaveu del…


Luosha Hostel Lhasa Xina - Ofertes d'hotels amb els MILLORS DESCOMPTES EN LÍNIA\nNo. 24, Row 6, Second District, Ecodistrict, Xianzu Island, Chengguan, Lhasa, Xina, 850000\nInformació bàsica sobre Luosha Hostel\nMés informació sobre Luosha Hostel\nBen situat a la els paisatges, els interessos religiosos area de Lhasa ciutat, Luosha Hostel us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Luosha Hostel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes, àrea de TV/saló compartit.\nA més, totes les habitacions ofereixen una gran varietat de comoditats com ara balcó/terrassa, bany compartit per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Lhasa, faci de Luosha Hostel la vostra llar.


Els torroellencs decidiran els usos del Convent de les Clarisses\nEl passat mes d’abril, l’alcalde de Torroella de Montgrí, Josep Maria Rufí, i l'abadessa del Monestir de Santa Clara de Reus, Núria Viñas i Bartrina, van formalitzar la signatura del conveni de permuta pel qual l’Ajuntament adquiria el Convent per garantir-ne un ús públic. D’aquesta manera s’ampliava el fons patrimonial amb un equipament que ha format part de la història del municipi.\n«Obrim el Convent» començarà amb unes vistes guiades al convent els propers 24 i 25 de novembre i 8 i 9 de desembre. Les visites es faran a les 11 i a les 12 h i tindran una durada de 40 minuts. Es desenvoluparan en grups de màxim 20 persones, per aquest motiu cal inscripció prèvia la Museu de la Mediterrània. L'espai del pati es podrà visitar lliurement de 10 a 14 h.\nEnquesta en línia i tallers deliberatius\nLes visites permetran conèixer l’espai des de dins i recollir les primeres aportacions de la ciutadania. Posteriorment, durant el mes de desembre, es realitzaran diverses accions al carrer i es duran a terme enquestes en línia a través de la plataforma «Decidim», una aplicació digital per a la democràcia participativa desenvolupada totalment amb software lliure de manera col·laborativa. Podeu accedir-hi a https://torroella-estartit-decidim.ddgi.cat/\nEl procés continuarà els mesos de gener i febrer amb dos tallers deliberatius per consensuar les propostes d’usos a partir de tota la informació recollida. Un dels tallers s'adreça als i les joves, un dels col·lectius prioritaris del procés, i l’altre a la ciutadania en general.


Aquesta jornada es va poder veure un Atlètic que va sortir sense complexos contra un dels conjunts que han estat aspirant a pujar a Divisió d’Honor fins a les darreres jornades.\nLa Floresta venia a Vilafranca amb la aurèola de ser l’únic equip de la lliga que ha estat capaç de derrotar al Barça i també disputant-li fins al final la plaça d’ascens...\nDe fet, quan es va produir la suspensió del...\nEn un partit contra el Barça, si no s’està amb intensitat i concentració màximes, per qualsevol escletxa et poden entrar i fer-te un descosit, parlant metafòricament.\nQuan s’assoleix l’objectiu principal de la temporada poden passar dues coses; o bé ens traiem la pressió del damunt i la tranquil·litat ens fa jugar amb fluïdesa o podem accedir a una relaxació amb poca actitud i treball de conjunt.\nDoncs bé, va sortir el segon. I com que al...\nF.E. Atlètic "C" - Masquefa "A"\nTot i que l’empat és un pobre botí, aquest punt, combinat amb la derrota de l’equip que marca el llindar del descens, certifica la permanència matemàtica a la categoria Preferent del nostre Cadet.\nNo va començar gens bé el partit pels nostres...